Ιερά Μητρόπολις Στάρας Ζαγόρας

Η Ιερά Μητρόπολις Στάρας Ζαγόρας () είναι μία από τις Μητροπόλεις της Βουλγαρικής Ορθόδοξης Εκκλησίας.

Ιδρύθηκε το 1871 και ο πρώτος της Μητροπολίτης χειροτονήθηκε το 1896. Έδρα της είναι η Στάρα Ζαγόρα και Μητροπολίτης της από τις 11 Δεκεμβρίου 2016 ο Κυπριανός (Ντομπρίνωφ Καζάντζιεφ).

 Ιστορικά στοιχεία 
Μέχρι την αφύπνιση του Βουλγαρικού εθνικισμού που οδήγησε στην ίδρυση της Βουλγαρικής Εξαρχίας το 1872, η περιοχή της Στάρας Ζαγόρας άνηκε στη Μητρόπολη Τορνόβου, η οποία ανήκε στο Πατριαρχείο Κωνσταντινουπόλεως.

Η απόφαση για την ίδρυση της Μητρόπολης πάρθηκε το 1871, ωστόσο καθυστέρησε η εφαρμογή της. Μετά τον Ρωσοτουρκικό Πόλεμο, και αφού η Στάρα Ζαγόρα και τα περίχωρά της περιήλθαν στην Ανατολική Ρωμυλία, η απόφαση ίδρυσης χωριστής επισκοπής αναβλήθηκε και πάλι, για να μην κατηγορηθεί η Εκκλησία ότι εργάζεται κατά της ενοποίησης της Βουλγαρίας. Η απόφαση εφαρμόστηκε τελικά με την εκλογή του πρώτου Μητροπολίτη το 1896.

Όπως συνέβαινε και με τους υπόλοιπους Μητροπολίτες που χειροτονούνταν από την Εξαρχία, και οι Μητροπολίτες Στάρας Ζαγόρας ως το 1945 θεωρούνταν σχισματικοί. Το 1940 εξελέγη Μητροπολίτης Στάρας Ζαγόρας ο Κλήμης (Ράντεφ Κηνώφ), επί των ημερών του οποίου ήρθη το σχίσμα (1945) και η Βουλγαρική Εκκλησία εξυψώθηκε σε Πατριαρχείο (1953).

Επισκοπικός κατάλογος
+ Όνομα  Έτη  Σημειώσεις Μεθόδιος (Γιόφτσεφ Κουσέφ)  14 Ιουλίου 1896 – 5 Νοεμβρίου 1922 †  από Βελίκης, επαύθη από το 1904 ως το 1920 Παύλος (Ποπκωνσταντίνωφ)  28 Ιανουαρίου 1923 – 4 Οκτωβρίου 1940 †  από Δραγοβιτίας Κλήμης (Ράντεφ Κηνώφ)  15 Δεκεμβρίου 1940 – 13 Φεβρουαρίου 1967 †  από Λεύκης Παγκράτιος (Νικόλωφ Ντόντσεφ)  12 Ιουλίου 1967 – 13 Ιουλίου 1998 †  από Βελίκης Γαλακτίων (Λιουμπένωφ Ταμπάκωφ)  5 Μαρτίου 2000 – 28 Σεπτεμβρίου 2016  από Βελίκης, επαύθη Κυπριανός (Ντομπρίνωφ Καζάντζιεφ)  11 Δεκεμβρίου 2016 – σήμερα  από Τραϊανουπόλεως

 Μονές 
 Μονή Εισοδίων της Θεοτόκου, Καζανλάκ
 Μονή Αγίου Νικολάου, Μαγκλίζ
 Μονή Αθανασίου του Μεγάλου, Ζλάτνα Λιβάδα
 Μονή Γεννήσεως του Χριστού, Σίπκα

Εξωτερικές συνδέσεις
 Επίσημη ιστοσελίδα

Παραπομπές

Σταρας